CELEX: 62016TA0573
Language: bg
Date: 2019-07-03 00:00:00
Title: Дело T-573/16: Решение на Общия съд от 3 юли 2019 г. — PT/ЕИБ (Публична служба — Персонал на ЕИБ — Организация на службите — Освобождаване от служба — Достъп до електронната поща и информационните системи — Досъдебна процедура — Допустимост — Правна сигурност — Право на изслушване — Презумпция за невиновност — Окончателен доклад на OLAF — Задължение за мотивиране — Отговорност — Имуществени вреди — Неимуществени вреди)

2.9.2019   
            
            
               BG
            
            
               Официален вестник на Европейския съюз
            
            
               C 295/17
            
         
      Решение на Общия съд от 3 юли 2019 г. — PT/ЕИБ
      (Дело T-573/16) (1)
      
      (Публична служба - Персонал на ЕИБ - Организация на службите - Освобождаване от служба - Достъп до електронната поща и информационните системи - Досъдебна процедура - Допустимост - Правна сигурност - Право на изслушване - Презумпция за невиновност - Окончателен доклад на OLAF - Задължение за мотивиране - Отговорност - Имуществени вреди - Неимуществени вреди)
      (2019/C 295/21)
      Език на производството: шведски
      
         Страни
      
      
         Жалбоподател: PT (представител: E. Nordh, avocat)
      
         Ответник: Европейска инвестиционна банка (представители: първоначално G. Nuvoli, E. Raimond, T. Gilliams и G. Faedo, впоследствие G. Faedo и M. Loizou, подпомагани то M. Johansson, B. Wägenbaur, avocats и J. Currall, barrister)
      
         Предмет
      
      Искане на основание член 270 ДФЕС и член 50а от Статута на Съда на Европейския съюз, от една страна, за отмяна на решенията на ЕИБ от 13 април, 12 май, 16 юни и 20 октомври 2015 г., 6 юни 2016 г. и 7 февруари 2017 г. за освобождаване на жалбоподателя от служба, на решението на ЕИБ от 18 юни 2015 г. да блокира достъпа на жалбоподателя до електронната му поща и информационните системи на ЕИБ, както и на отказа на ЕИБ да му изпрати фишовете за заплати и решението ѝ да заличи името му от органиграмата, поместена на интранет сайта на ЕИБ, и от друга страна, за поправяне на вредите, които жалбоподателят твърди, че е претърпял
      
         Диспозитив
      
      
                  1)
               
               
                  
                     Отменя решенията на Европейската инвестиционна банка (ЕИБ) от 13 април, 12 май, 16 юни и 20 октомври 2015 г., 6 юни 2016 г. и 7 февруари 2017 г. за освобождаването на PT от служба, както и решението на ЕИБ от 18 юни 2015 г. да блокира достъпа на PT до електронната му поща и информационните системи на ЕИБ.
                  
               
            
                  2)
               
               
                  
                     Осъжда ЕИБ да заплати на PT обезщетение за претърпените неимуществени вреди в размер на 25 000 EUR заедно с мораторни лихви, считано от датата на произнасяне на настоящото решение, по определения от Европейската централна банка (ЕЦБ) лихвен процент за основните операции по рефинансиране, увеличен с 3,5 пункта.
                  
               
            
                  3)
               
               
                  
                     Отхвърля жалбата в останалата ѝ част
                  
               
            
                  4)
               
               
                  
                     Осъжда ЕИБ да заплати съдебните разноски.
                  
               
            
         (1)  ОВ C 383, 17.10.2016 г. (дело, регистрирано първоначално пред Съда на публичната служба на Европейския съюз под номер F-150/15 и прехвърлено на Общия съд на Европейския съюз на 1.9.2016 г.).